**OBRAZLOŽENJE**

**Prijedloga Odluke o izmjenama Odluke o cijeni usluga Dječjeg vrtića Žabac Sveti Ivan Žabno**

Temeljem članka 48. stavka 4. Zakona o predškolskom odgoju („Narodne novine“ broj 10/97., 107/07., 94/13., 98/19., 57/22. i 101/23.) dječji vrtić koji je osnovala jedinica lokalne i područne (regionalne) samouprave naplaćuje svoje usluge od roditelja-korisnika usluga sukladno mjerilima koja utvrđuje predstavničko tijelo te jedinice, osim programa predškole koji je za roditelje besplatan.

Za obavljanje usluga programa koji se provode u dječjem vrtiću ekonomska cijena određuje se na osnovu godišnjeg financiranja plana rashoda, odnosno programa dječjeg vrtića za kalendarsku godinu i procijenjenog prosječnog broja korisnika usluga dječjeg vrtića za kalendarsku godinu.

Ekonomska cijena obuhvaća sljedeće vrste troškova: izdaci za radnike (bruto plaća i naknade i materijalna prava radnika), prehrana djece, uvjeti boravka djece (materijalni izdaci, energija i komunalije, tekuće održavanje objekata i opreme), nabava namještaja i opreme i nabava sitnog materijala.

Prijedlog Odluke o izmjenama Odluke o cijeni usluga Dječjeg vrtića Žabac Sveti Ivan Žabno proizlazi iz povećanja cijene većine elemenata koji čine ekonomsku cijenu programa kojeg provodi Dječji vrtić Žabac Sveti Ivan Žabno.

Izmjenom ekonomske cijene neće doći do povećanja participacije za roditelje/skrbnike/korisnike usluga jer će Općina Sveti Ivan Žabno snositi razliku od iznosa participacije koji plaćaju roditelji, a koja se neće mijenjati, do pune ekonomske cijene vrtića.

U preostalom dijelu se predloženim izmjenama Odluke o cijeni usluga Dječjeg vrtića Žabac Sveti Ivan Žabno zamjenjuju novčani iznosi iznosima u eurima temeljem fiksnog tečaja konverzije.

Slijedom navedenog, predlaže se Općinskom vijeću Općine Sveti Ivan Žabno donošenje Odluke o izmjenama Odluke o cijenu usluga Dječjeg vrtića Žabac Sveti Ivan Žabno.